Rikunarita-ORG/Wikinium huggingface dataset:
# চিং শী

| চিং শী |
| --- |
| — জলদস্যু — |
| চিং শী |
| ডাকনাম | চেং ই সাও |
| ধরন | জলদস্যু |
| জন্ম | ১৭৭৫ |
| জন্মস্থান | চীন |
| মৃত্যু | ১৮৪৪ |
| মৃত্যুর স্থান | চীন |
| স্থান | ক্যাপ্টেন |
| অপারেশনের বেজ | চীন সাগর |

**চিং শী** (১৭৭৫-১৮৪৪) (সরলীকৃত চীনা: 郑氏; প্রথাগত চীনা: 鄭氏; ফিনিন: *Zhèng Shì*; ক্যানটোনীজ: জিং শী; *জেং -এর বিধবা স্ত্রী*) ছিলেন চীনের কুখ্যাত নারী জলদস্যু যিনি ১৯ শতকের শুরুর দিকে চীন সাগরে জলদস্যুতা পেশায় নিয়োজিত ছিলেন। তিনি **চেং ই সাও** (সরলীকৃত চীনা: 郑一嫂; সনাতন চীনা: 鄭一嫂; পিনয়িন: Zhèng Yī Sǎo; ক্যানটোনীজ: Jihng Yāt Sóu; "জেং ইয়ের স্ত্রী") নামেও পরিচিত ছিলেন। তিনি ৩০০ -এর অধিক ছোট জাহাজের কমান্ডার ছিলেন এবং ২০,০০০ থেকে ৪০,০০০ -এর নেতৃত্ত্বে ছিলেন। অন্য একটি তথ্যে দাবি করা হয় চিং -এর বহরে ১৮০০ নৌকা ও ৮০,০০০ জলদস্যু ছিল, যাদের মধ্যে পুরুষ, নারী ও শিশুরাও ছিল। সেসময় তিনি বিভিন্ন সাম্রাজ্যের বিরোদ্ধে চ্যালেঞ্জ করেছিলেন, তারমধ্যে ব্রিটিশ সাম্রাজ্য, পর্তুগীজ ও চীনের কিং বংশধরেরা ছিলেন। অপ্রতিরোধ্য এই নারী চীন ও এশিয়ার সবচেয়ে ক্ষমতাবান, এবং সাড়া বিশ্বের অত্যধিক ক্ষমতাবান জলদস্যুদের মধ্যে একজন ছিলেন। তিনি অল্প সংখ্যক জলদস্যুদের মত কোন প্রকার বিচারের সম্মুখীন না হয়েই জলদস্যুতা থেকে অবসর গ্রহণ করেন। তাকে নিয়ে অসংখ্য বই, উপন্যাস, ভিডিও গেম ও চলচ্চিত্র নির্মীত হয়েছে।

## প্রারম্ভিক জীবন

চিং শরি প্রারম্ভিক জীবন, জন্মনাম ও সুনির্দিষ্ট জন্ম তারিখ সম্পর্কে তেমন কোন তথ্য জানা যায় না। তিনি ছিলেন ক্যানটোনীজ একজন পতিতা যিনি ক্যান্টন নগরের ছোট একটি পতিতালয়ে কাজ করতেন। কিন্তু জলদস্যুরা তাকে অপহরণ করে। ১৮০১ সালে তিনি ক্যান্টোনের কুখ্যাত জলদস্যু জেং হিকে বিয়ে করেন। এর পর থেকে তিনি *জেং -এর বিধবা স্ত্রী* হিসেবেই পরিচিতি পান।

## তথ্যসূত্র
# চেং পু সাই
সংক্ষিপ্ত ইউআরএল

| চেং পু সাই |
| --- |
| — জলদস্যু — |
| ধরন | জলদস্যু |
| জন্মস্থান | জিংহুই, জিয়াংম্যান, চীন |
| আনুগত্য | কুইং রাজবংশ |
| কার্যকাল | সি. ১৮০০-১৮১০ |
| স্থান | অ্যাডমিরাল |
| অপারেশনের বেজ | হংকং |
| পরবর্তীকালের কাজ | কুইং অ্যাডমিরাল অফ দ্য ইমপেরিয়ান চাইনিজ নেভি |

**চেং পু সাই** (সরলীকৃত চীনা: 张保仔; ঐতিহ্যবাহী চীনা: 張保仔; পিনয়িন: Zhāng Bǎozǎi; জন্ম: ১৭৮৩ - ১৮২২) ছিলেন ১৯-শতকের একজন হংকং ভিত্তিক চীনা জলদস্যু। তিনি *চেং পু/চেং পাও/জেং বাও* নামেও পরিচিত। চেং পু সাই অর্থ হল, *চেং পু দ্য কিড*।

হংকং-এর কিছু কিছু জায়গা চেং পু সাই-এর সাথে সম্পর্কিত যেমন,

* চেং পু সাই গুহাঃ এটি চাং চাউ দ্বীপে অবস্থিত। কথিত রয়েছে চেং পু সাই তার লুট করা সমস্ত ধন-রত্ন এই গুহায় লুকিয়ে রাখতেন।
* চেং পু সাই দেবী টিন হাউ-এর জন্য কয়েকটি মন্দির নির্মাণ করেন।

## জীবনী

|  |
| --- |
| চেং পু সাই |
| চেং পু সাই গুহা, চাং চাউ দ্বীপ |
| ঐতিহ্যবাহী চীনা |  張保仔  |
| সরলীকৃত চীনা |  张保仔  |
|

| প্রতিলিপিকরণ |
| --- |
| প্রমিত চীনা |
| হান-ইউ ফিনিন | Zhāng Bǎozǎi |
| ওয়েড-জাইলস | Chang Pao Tsai |
| আধ্বব | [tʂɑ́ŋ pɑ̀ʊtsàɪ] |
| য়ুএ: ক্যান্টনীয় |
| ইয়েল রোমানীকরণ | Jeung1 Bou2 Jai2 |
| আধ্বব | [tsɵ́ŋ.pǒu.tsɐ̌i] |
| জাউটপিং | Zoeng1 Bou2 Zai1 |

 |

চেং পু সাই-এর পিতা ছিলেন একজন জেলে যিনি জিনহাই, জিয়াংম্যানে বসবাস করতেন। তার বয়স যখন ১৫ বছর তখন জলদস্যু চেং প্রথম ও তার স্ত্রী চিং শী তাকে অপহরণ করেন। তিনি অপহরণকারীদের পালিত পুত্র হিসেবে লালিত-পালিত হতে থাকেন। এরপর চেং পু তার পালিত পিতা-মাতার পেশা জলদস্যুতাকেই তার নিজের পেশা হিসেবে গ্রহণ করে।

চেং পু সাই কুইং রজবংশের সময় গুয়াংডংর উপকূলবর্তী এলাকাতে সক্রিয় ছিলেন। এটি বলা হয়ে থাকে যে, তার অনুসারীর সংখ্যা ছিল ৫০,০০০+ এবং তার বহরে ৬০০টি দ্রুতগামী জাহাজ ছিল। জলদস্যুতায় তার অন্যতম সহযোগী ছিলেন চাই কিয়ান। এরপর চাই কিয়ানকে কুইং সরকার হত্যা করে ও চেং পু সাইকে আত্মসমর্পণের সিদ্ধান্ত নিতে বাধ্য করা হয়। শর্ত সাপেক্ষে চেং পু সাই চীন সরকারের কাছে আত্মসমর্পণ করেন ও কুইং ইমপেরিয়াল নেভির ক্যাপ্টেন মনোনীত হন। তিনি তার জীবনের বাকী সময় অন্য জলদস্যুদের সাথে যুদ্ধ করে ও সরকারকে সহয়তা করে কাটিয়েছেন।

## গণসংস্কৃতিতে

* ১৯৭৩ সালের হংকং অ্যাকশন চলচ্চিত্র **দ্য পাইরেট (দ্য হাই দাও)** -এর প্রধান চরিত্র ছিল চেং পু সাই।
* ১৯৮৩ সালের হংকং অ্যাকশন চলচ্চিত্র **প্রোজেক্ট অ্য** -এর একটি চরিত্র চেং পু সাইকে নিয়ে।
* পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড চলচ্চিত্রটির জলদস্যু সাও ফেং চরিত্রটি চেং পু সাই -এর অনুকরণে সৃষ্টি।
* হংকং -এ **অ্যামাজিং রেস ১৭** দল *লেগ ১০ এপিসোড ১০* চলার সময় গুহাটি ভ্রমণ করেছিলেন।
* জাপানি কার্টুন সিরিজ ওয়ান পিস -এর স্ক্রেচম্যান অ্যাপু চরিত্রটি চেং পু সাই -এর অনুকরনে তৈরি।

## তথ্যসূত্র

* Murray, Dian H. (১৯৮৭)। *Pirates of the South China Coast, 1790-1810*। Stanford University Press। আইএসবিএন ০-৮০৪৭-১৩৭৬-৬।

## বহিঃসংযোগ

* Cheung Po Tsai Cave at discoverhongkong.com
* Pictures of the cave